หุ้นเอเชียผันผวนจับตาประชุมเฟดวันนี้! ลุ้นหั่นอัตราดบ.หนุนเงินไหลเข้า
หุ้นเอเชียผันผวนจับตาประชุมเฟดวันนี้! ลุ้นหั่นอัตราดบ.หนุนเงินไหลเข้า
หุ้นเอเชียผันผวนจับตาประชุมเฟดวันนี้! ลุ้นหั่นอัตราดบ.หนุนเงินไหลเข้า
18 มิ.ย. 2562

ผู้สื่อข่าวรายงานว่า ตลาดหุ้นเอเชียเคลื่อนไหวทั้งในแดนบวกและลบเช้านี้ ขณะที่นักลงทุนจับตาการประชุมนโยบายการเงินของธนาคารกลางสหรัฐ (เฟด) ในวันที่ 18-19 มิ.ย. ท่ามกลางการคาดการณ์ที่ว่าเฟดจะส่งสัญญาณการปรับลดอัตราดอกเบี้ยในปีนี้ 
โดย ดัชนี NIKKEI 225 ตลาดหุ้นญี่ปุ่นเปิดวันนี้ที่ 21,111.77 จุด ลดลง 12.23 จุด, -0.06% ดัชนี SSE Composite ตลาดหุ้นจีนเปิดวันนี้ที่ 2,891.09 จุด เพิ่มขึ้น 3.47 จุด, +0.12% ดัชนี HSI ตลาดหุ้นฮ่องกงเปิดวันนี้ที่ 27,289.70 จุด เพิ่มขึ้น 62.54 จุด, +0.23% ดัชนี TAIEX ตลาดหุ้นไต้หวันเปิดวันนี้ที่ 10,547.15 จุด เพิ่มขึ้น 16.61 จุด, +0.16% ดัชนี KOSPI ตลาดหุ้นเกาหลีใต้เปิดวันนี้ที่ 2,089.31 จุด ลดลง 1.42 จุด, -0.07% ดัชนี FTSE STI ตลาดหุ้นสิงคโปร์เปิดวันนี้ที่ 3,212.54 จุด เพิ่มขึ้น 4.55 จุด, +0.14% ดัชนี FBMKLCI ตลาดหุ้นมาเลเซียเปิดวันนี้ที่ 1,636.66 จุด ลดลง 1.74 จุด, -0.11% ดัชนี PSE Composite ตลาดหุ้นฟิลิปปินส์เปิดวันนี้ที่ 7,898.44 จุด ลดลง 10.55 จุด, -0.13%
ทั้งนี้ คณะกรรมการกำหนดนโยบายการเงิน (FOMC) ของเฟดจะจัดการประชุมในวันที่ 18-19 มิ.ย.นี้ ขณะที่นักวิเคราะห์คาดการณ์ว่า เฟดจะคงอัตราดอกเบี้ยในการประชุมครั้งนี้
อย่างไรก็ดี ตลาดการเงินได้เพิ่มการคาดการณ์เกี่ยวกับการปรับลดอัตราดอกเบี้ยของเฟดในปีนี้ หลังการเปิดเผยตัวเลขการจ้างงานที่อ่อนแอของสหรัฐ ขณะที่เจ้าหน้าที่เฟดหลายราย ซึ่งรวมถึงนายเจอโรม พาวเวล ประธานเฟด ก็ได้ส่งสัญญาณการปรับลดอัตราดอกเบี้ย ท่ามกลางความตึงเครียดทางการค้าระหว่างสหรัฐและจีน
ทั้งนี้ FedWatch ซึ่งเป็นเครื่องมือวิเคราะห์ภาวะการซื้อขายสัญญาฟิวเจอร์อัตราดอกเบี้ยสหรัฐของ CME Group บ่งชี้ว่า นักลงทุนคาดการณ์ว่า มีโอกาส 79% ที่เฟดจะปรับลดอัตราดอกเบี้ยอย่างเร็วที่สุดในเดือนก.ค. และมีโอกาส 90% ที่เฟดจะปรับลดอัตราดอกเบี้ยในเดือนก.ย. และมีโอกาส 97% ที่เฟดจะปรับลดอัตราดอกเบี้ยอีกครั้งในเดือนธ.ค.